
ATELIERUL ELECTRONISTULUI 


mg. A. Nicolae 



Este bine cunoscut faptul că 
60... 60 % din defectele care apar 
în aparatura electronică se 
datorează nerespectării normelor 
şi instrucţiunilor tehnologice, 
construcţii mecanice instabile, 
etc. De aceea, pentru a construi 
un montaj electronic nu este 
necesară numai o schemă de 
principiu şi materialele prevăzute 
de proiectant. în realitate 
electronistul trebuie să fie înarmat 
cu un întreg arsenal de scule, 
aparate şi dispozitive care, de 
cele mai multe ori, costă mult mai 
mult decât aparatul pe care 
intenţionează să-l construiască şi 
multe, multe cunoştinţe. 

1. ORGANIZAREA ATELIERULUI 

O problemă deosebită şi căreia 
trebuie să i se acorde toată atenţia 
cuvenită este aceea a amenajării 
“laboratorului”. Acesta nu trebuie 
să fie o improvizaţie deoarece în 
urma desfăşurării activităţii nu pot 
rezulta decît improvizaţii. De 
asemenea, lucrând cu aparate şi 
scule acţionate şi alimentate de la 
reţeaua electrică, devine 
periculoasă orice improvizaţie. 

Activitatea electronistului se 
poate desfăşura într-un loc stabil 
care poate fi o cameră sau o 
anexă. Se recomandă ca în cazul 
în care nu este pardosită cu 
duşumea sau parchet să se 
prevadă cauciuc, linoleum sau 
orice alt material bun izolator 
electric. Iluminatul trebuie să 
asigure desfăşurarea unei 
activităţi indiferent de oră. Este 
preferabil, pe cât posibil, 
utilizarea iluminatului natural care 
oboseşte mai puţin decât cel 
artificial. Seara lumina va fi 
furnizată de o lampă de masă cu 
braţ rabatabil. Pentru iluminarea 
suplimentară a unor părţi din 
montaj este necesară o lanternă 
alimentată de la o baterie sau de 
la sursele de pe masă. 

1.1 MASA DE LUCRU. 

Este bine să fie construită în 
aşa fel încât să permită realizarea 
comodă a montajelor şi păstrarea 
lor, a pieselor, a aparatelor, 

sculelor, etc. în cazul unei mese 
simple se impune existenţa unui 
dulap pentru construcţii, piese, etc. 
Sculele pot fi păstrate şi pe un panou 
fixat pe perete. Tăblia mesei este 
bine să fie protejată cu o placă de 
melacart, preşpan sau carton, bine 
fixată. Pe partea din dreapta (lateral) 
se vor fixa 4 ... 6 prize sau două 
multiple care se vor dovedi utile în 
cazul depanărilor sau testărilor finale 
când pe lîngă veioză, letcon, sursă 
de tensiune continuă, vor trebui 
alimentate şi instrumentele de 
măsură şi control. Dacă suprafaţa 
mesei permite, pe unul din colţuri se 
va fixa o mică menghină. Printre 
anexele stabile ale mesei de lucru se 
numără şi sursele de alimentare. O 
sursă reglabilă de curent continuu 0 
... 30V/1 ... 2A şi o alta de curent 
alternativ 1 ... 14Vc.a./2 ... 3A, 
reglabilă în trepte de 0,5V acoperă 
nevoile de început ale 
electronistului. Masa va fi prevăzută 
cu un comutator de forţă şi siguranţă 
de protecţie. Tot la masă trebuie 
să fie aduse şi prizele de antenă 
şi pământ pentru activitatea 
radio-tv. Sursele de alimentare, 
priza de pământ şi antenă, 
siguranţa şi comutatorul general 
pot forma un ansamblu de sine 
stătător care poate avea forma 
unei cutii aşezate în partea din 
spate a blatului mesei. Este bine 
ca firul ce provine de la antenă 
să fie aşezat cât mai departe de 
transformatoarele de reţea sau 
firele care duc la reţeaua de 
220Vc.a., pentru a înlătura 
pericolul străpungerilor sau 
inducerilor de semnale parazite 
din reţea. 

Siguranţa generală va fi 
dimensionată pentru a suporta 
curentul maxim absorbit prjn 
intermediul prizelor multiple. în 
cazul în care nu se dispune de 
valori calibrate, se vor realiza 
din sârmă de cupru conform 
tabelului 1. 

Datele calculate diferă cu puţin 
de cele din tabel care s-au ales 
pentru cele mai apropiate grosimi 
standardizate. 


în ceea ce priveşte sortarea 
pieselor mărunte şi aşezarea în 
sertare se va urmări obţinerea unei 
eficienţe maxime de găsire a piesei 
necesare. Nu există o “reţetă” dar se 
recomandă clasificarea de mai jos. 
Piesele mecanice: şuruburi, şaibe, 
piuliţe, se pot sorta după diametru, 
lungime, felul capului, etc. Se vor 
păstra, de preferinţă, în cutii metalice 
sau de plastic care nu se rup uşor. 
Componentele radio se vor păstra 
grupate după gabaritul, felul şi 
caracteristicile acestora. 

Transformatoarele şi subansamblele 
acestora se vor păstra în cutii solide, 
condensatoarele variabile în cutii cu 
despărţituri pentru a nu se deforma 
plăcile. Condensatoarele se 
grupează după capacitate iar pe 
cutiuţe sau plicuri se notează şi 
felul ( ceramic, mică, styroflex, 
mylar, etc.). Se apreciază că o 
grupare pe valori urmărind o 
scară logaritmică este 
acoperitoare în aplicaţii. Astfel se 
evită adunarea unui număr 
exagerat de plicuri sau cutiuţe. 
Rezistoarele se pot grupa după 
o scară aproximativ liniară ştiut 
fiind faptul că se admit toleranţe 
mai strânse în montaje. Pe 
cutiuţe sau plicuri se marchează 
puterea, felul (RPM, RCG, BC, 
etc.) şi valorile dominante. 
Astfel, dacă pe cutie se notează 
IKOhm, pentru a nu avea multe 
cutiuţe se pot păstra şi 
rezistoarele de 820Q, 910Q, 
1K1, 1K2 şi chiar 1K3. 

Printre aparatele de măsură 
şi control obligatorii se 
enumeră: 

— AVO-metrul; 

— generatorul de semnal (AF, RF şi 
modulat); 

— frecvenţmetrul; 

— voltmetrul de radiofrecvenţă. 

Ideală ar fi dotarea cu un 

osciloscop oricât de simplu. 

Pentru cei care doresc să-şi 
realizeze singuri aceste aparate le 
recomandăm urmărirea consecventă 
a articolelor cuprinse în revistă. 

(CONTINUARE iN NUMĂRUL URMĂTOR) 

CONEXIUNEA BOOTSTRAP 


ing. Şerban Naicu 


Problema tehnicii bootstrap (sau 
m etoda urmăririi de potenţial) a mai 
fost prezentată în cadrul revistei 
TEHNIUM (nr. 1/1982). Considerăm 
necesar să revenim asupra acestei 
conexiuni atât pentru a o reaminti 
cititorilor cât şi pentru prezentarea 
unor elemente noi. 

Se cunoaşte faptul că un 
tranzistor în conexiunea colector 
comun (C.C.) sau repetor pe emitor 
prezintă o impedanţă mare la intrare. 
Dar, din cauza divizorului rezistiv 
utilizat pentru polarizarea în c.c. a 
bazei tranzistorului (montat în paralel 
pe impedanţa de intrare a 
tranzistorului), impedanţa de intrare 
a etajului scade (fig. 1). Pentru 
asigurarea stabilităţii parametrilor 
tranzistorului cu temperatura, 
valoarea rezistorilor Rbi şi Rb2 este 
mică determinând o scădere şi mai 
pronunţată a impedanţei de intrare a 
montajului. Din acest motiv a fost 
necesară găsirea unei scheme care 


să asigure o impedanţă mare de 
intrare şi o bună stabilitate termică 
Acest lucru s-a realizat prin utilizarea 
metodei bootstrap care elimină 
practic efectul reţelei de polarizare 
din bază. 

Reţeaua de polarizare din baza 
tranzistorului va cuprinde şi 
rezistorul Rb (fig. 2) iar punctul 
comun celor 3 rezistoare se va 
scurtcircuita la emitor în c.a. printr-un 
condensator de valoare mare Cb 
( fig. 3). 

Semnalul de la intrarea 
montajului (bazatranzistorului) seva 
regăsi practic cu aceeaşi 
amplitudine şi fază la ieşire (emitor) 
şi prin Cb (scurtcircuit pentru semnal 
în întreaga bandă de frecvenţe) în 
punctul A din fig. 3. De aici provine şi 
denumirea de schemă cu urmărire 
de potenţial. 

Se observă că dacă Rb= 0 şi 
Cb= 0 schema din fig. 3 devine cea 
din fig. 1. 


Curentul injectat la intrare este 
aproape în întregime util deoarece 
prin Rb trece doar o mică parte, 
restul ajungând în baza 
tranzistorului. Deci Rb are un efect 
neglijabil asupra impedanţei de 
intrare. Curentul este mic prin Rb 
deoarece pe un terminal al său se 
află tensiunea de intrare (Vin) şi pe 
celălalt tensiunea de ieşire (Vout); 
prin Cb care se prezintă ca un 
scurtcircuit în c.a. cele două tensiuni 
sunt foarte apropiate ca valoare 
(practic egale). Aceasta este de fapt 
metoda urmăririi de potenţial . 

Utilizarea soluţiei bootstrap cu 
diodă Zener la un montaj cu 
tranzistoare npn şi respectiv pnp 
montate ca dubleţi (conexiune 
Darlington) este dată în fig. 4 (a şi b). 
Dioda Zener poate fi înlocuită cu un 
condensator cu capacitate mare, cu 
un alt etaj cu amplificare unitară sau 
cu o baterie. Neglijând rezistenţa 
diodei Zener în c.a., vom avea 

tensiunile de semnal în baza şi 
colectorul primului tranzistor egale. 

Conexiunea bootstrap este des 
întâlnită în amplificatoarele audio de 
putere care lucrează ca repetoare pe 
emitor şi debitează pe o rezistenţă 
de sarcină unică. Un astfel de etaj de 
putere cu conexiune bootstrap este 
dat în fig. 5. 

Etajul de comandă (format din 
tranzistorul Ti) are rezistenţa de 
sarcină în regim static formată din 
R1+R2. între aceste două rezistoare 
(punctul A) şi emitoarele 
tranzistoarelor de ieşire T2 şi T3 
(punctul B) se conectează un 
condensator Cb de valoare mare 
(zeci, sute de pF) care va prezenta 
o impedanţă foarte mică, practic 
neglijabilă în toată gama de 
frecvenţe audio. în acest mod 
potenţialele în c.a. ale punctelor A şi 
B de pe schemă vor fi apropiate 
(practic aceleaşi), de unde provine şi 
denumirea de schemă cu urmărire 


de potenţial. 

Urmărirea de potenţial este 
echivalentă cu alimentarea 
tranzistorului de comandă TI de la o 
sursă de curent constant (ca şi cum 
tensiunea de alimentare aparentă 
Ec’ar tinde şi ea spre infinit). 

în fig. 6 se prezintă diagrama de 
funcţionare a circuitului cu 
conexiune bootstrap din care rezultă 
avantajele acestei conexiuni: 

— creşterea coeficientului de 
utilizare a tensiunii sursei de 
alimentare, rezultând o tensiune 
de comandă maximă vârf la vârf 
(Vcomvv) egală cu aproape 
dublul tensiunii Ec; 

— scăderea curenţilor de comandă 
maximi ai celor două 
tranzistoare (T2 şi T3) datorită 
creşterii rezistenţei dinamice 
echivalente (Rdin), determinând 
un domeniu de variaţie a 
curentului de colector al lui TI 
suficient de mic; 



— reducerea distorsiunilor 

neliniare în etajul de comandă 
datorită funcţionării 

tranzistorului TI la semnal mic. 
în fig. 7 este prezentată o 
conexiune bootstrap cu alimentare 
nesimetrică (de la o singură sursă cu 
valoarea 2Ec) având sarcina 
conectată la borna “caldă" a sursei. 
Rezistenţa de sarcină este chiar R1, 
iar condensatorul de cuplaj al 
sarcinii este chiar Cb. 

Montajul din fig. 8 prezintă 
sarcina legată la borna 'Tece" a 
sursei. în fig. 7 şi 8 există un curent 
continuu prin rezistenţa de sarcină, 
necesar pentru fixarea curentului de 
punct static al tranzistorului TI de 
comandă, dar care este foarte mic în 
comparaţie cu curentul alternativ. Se 
remarcă în prima situaţie faptul că 
tranzistorul de comandă este npn, 
iar în cea de-a doua pnp. 

O tehnică similară se aplică şi 
pentru etajele drenă comună cu 
tranzistor cu efect de câmp (TECJ) 
utilizând conexiunea bootstrap-fig. 9. 

ŞUNTAREA POTENŢIOMETRELOR 


în componenţa unui bloc electronic există aproape 
întotdeauna cel puţin unul sau două potenţiometre, 
incluse în scopul efectuării unor reglaje, pentru 
obţinerea unor tensiuni sau curenţi în conformitate cu 
cerinţele funcţionale ale montajului. De multe ori se 
întâmplă ca, în urma efectuării unor calcule, valoarea 
necesară a potenţiometrului să nu fie standard, sau în 
momentul respectiv, să nu dispunem de 
potenţiometrul de valoarea cerută. în mod frecvent se 
recurge la soluţia montării unei rezistenţe fixe, în aşa 
fel încât valoarea finală a grupului rezistenţă - 
potenţiometru să coincidă cu valoarea necesară. 
Acest tip de montaj reduce însă linearitatea 
caracteristicii de transfer acţionare - valoare reglată, 
deoarece indiferent de modul cum s- ar monta 
rezistenţa, funcţia P(x) care caracterizează valoarea 
finală a rezistenţei compuse nu mai este liniară. 

Considerăm ca variabilă spaţiul parcurs de cursorul 
unui potenţiometru, rezultă o dependenţă între valoarea 
potenţiometrului P(x) şi distanţa x parcursă de cursorul 
acestuia faţă de unul dintre capetele lui. în cazul unui 
potenţiometru liniar, această dependenţă este practic 
liniară. în cazul şuntării în varianta prezentată în fig. 1, 
potenţiometrul prezintă legea de variaţie: 

f i’ 2( ) " R+Po-P(x) 

în cazul şuntării potenţiometrului în varianta 
prezentată în fig. 2, potenţiometrul prezintă legea de 
variaţie: 


în ambele relaţii: 

Po - valoarea maximă a rezistenţei potenţiometrului; 
R = valoarea rezistenţei care şurrtează potenţiometrul; 
P(x) = valoarea rezistenţei potenţiometrului care a 
parcurs distanţa x. 

Se observă că funcţia P(x) implică un caracter neliniar 
valorii finale Pi, 2 (x) a potenţiometrului şuntat. în cazul 
unui potenţiometru logaritmic, lucrurile se complică şi 
mai mult, valoarea finală a potenţiometrului şuntat fiind 
sigur neliniară. 

Este deosebit de util să cunoaştem în cadrul 
unui montaj în care s-a utilizat şuntarea unui 
potenţiometru legea de variaţie a parametrilor în 
funcţie de acţionarea acestuia. Deoarece un 
calcul analitic pentru majoritatea variantelor de 
şuntare este destul de complex, cel mai simplu şi 
util mod de rezolvare a problemei este 
prezentarea unor diagrame pentru situaţiile 
frecvente de lucru. 

Parametrii iniţiali de lucru sunt: 

— legea de variaţie a potenţiometrului neşuntat (liniar, 
logaritmic, antilogaritmic); 

— tensiunea de intrare Ui aplicată potenţiometrului 
şuntat; 


ing. Emil Marian 

Fig. 11 



— tensiunea de ieşire U 2 , preluată de la potenţiometrul 
şuntat. 

Pentru a evita confuziile, se precizează că tipul unui 
potenjiometru este caracterizat de două elemente 
principale: 

— modul de variaţie a rezistenţei în funcţie de cursa 
cursorului, şi anume liniar, logaritmic şi 
antiiogaritmic; 

— modul de acţionare a cursorului, care poate fi liniară 
sau circulară. 

în această lucrare referirile la potenţiometre se fac 
numai la modul de variaţie a rezistenţei. 

în fig. 3 se prezintă modul de variaţie a rezistenţei unui 


potenţiometru realizat în fiecare dintre cele trei variante 
constructive. 

Pentru claritatea reprezentării, diagramele s-au 
realizat pentru unităţi relative (valoarea maximă a 
potenţiometrului fiind de 100 unităţi). 

în fig. 4 se prezintă prima variantă de şuntare a 
potenţiometrului liniar. Diagramele sunt realizate pentru 
diferite valori ale rezistenţei R care şuntează 
potenţiometrul (care de asemenea este dată tot în unităţi 
relative). 

Se observă că pentru o rezistenţă de şuntare cu 
valoarea de 10 ori mai mică decât a potenţiometrului 
caracterul de variaţie al tensiunii U 2 se apropie foarte 

TEHNICA MONTAJULUI ELECTRONIC 


ing. A. Nicolae 


1. ROLUL Şl IMPORTANŢA 
ŞASIULUI 

în majoritatea cazurilor aparatura 

electronică are înglobat un şasiu. 

Acesta reprezintă un “sistem osos", 

având cele mai diverse funcţiuni: 

— suport pentru circuite imprimate, 
reglete, transformatoare, relee, 
elemente de reglaj accesibile 
utilizatorului ( potenţiometre, 
comutatoare, etc.), diverse 
componente electronice, etc; 

— protejează circuitele şi alte 
elemente sensibile contra 
acţiunilor mecanice; 

— ecranează circuitele electronice 
din punct de vedere electric sau 
magnetic, protejându-le 
împotriva factorilor externi 
perturbatori; 

— joacă rol de punct de masă, 
potenţial zero sau referinţă 
pentru toate etajele electrice din 
aparat; 

— suport de prindere pentru 
reglete, capace, scale gradate, 
etc. 

Şasiul se caracterizează în primul 


rând prin robusteţe mecanică şi 
stabilitate în timp. De aceea, la 
execuţia acestuia se au în vedere 
atât caracteristicile funcţionale, cât şi 
cele tehnologice privind execuţia şi 
finisajele. 

2. MODULARIZAREA 

O aparatură electronică modernă 
(din orice domeniu sau ramură) se 
caracterizează printr-o modularizare 
realizată după anumite criterii 
precise şi în funcţie de scopul 
urmărit. Modularizarea implică o 
serie de avantaje printre care: 

— posibilitatea de realizare 
compactă a unui echipament 
electronic; 

— rigiditate şi stabilitate mecano- 
electrică sporită; 

— productivitate ridicată în 
producţia de serie; 

— posibilitatea de echipare în 
diverse variante pe sertare 
generale de alimentare sau cu 
blocuri având înglobate 
tehnologii diferite (cu 
componente discrete sau 
circuite integrate); 


— transparenţă ridicată la 
modernizarea, schimbarea sau 
restructurarea unor suban- 
samble sau blocuri; 

— permite realizarea unor module 
identice care ajută la depanarea 
operativă a echipamentului 
electronic, testarea şi măsurarea 
parametrilor prin intermediul 
echipamentelor automate; 

— creşte fiabilitatea echipa¬ 
mentului. 

Modularizarea aduce avantajele 

de mai sus dacă sunt respectate 

unele criterii, printre care se numără: 

— modulele să conţină etaje 
specific asemănătoare; 

— între module să existe un număr 
cât mai mic de fire de 
interconectare; 

— impedanţele de adaptare să nu 
fie perturbate; 

— funcţionarea să nu fie deranjată 
prin apariţia unor cuplaje şi 
influenţe nedorite, iar parametrii 
să rămână identici cu cei 
proiectaţi, etc. 


mult de al potenţiomefrului antilogaritmic. Acest 
lucru este foarte util în cazul înlocuirii unui potenţiometru 
antilogaritmic, sau atunci când se doreşte a se obţine o 
astfel de lege de variaţie a tensiunii U 2 . 

în fig. 5 se prezintă varianta a ll-a de şuntare a 
potenţiometrului liniar, pentru câteva valori utile ale 
rezistenţei R. Se observă că pentru o rezistenţă R cu 
valoarea de 10 ori mai mică decât a potenţiometrului P, 
legea de variaţie a ansamblului PR se apropie foarte mult 
de cea a potenţiometrului logaritmic. Acest lucru este 
deosebit de important deoarece, cu un potenţiometru 
liniar, şuntat corespunzător, se poate practic înlocui un 
potenţiometru logaritmic. în acest fel se poate rezolva 
problema înlocuirii unui potenţiometru de volum defect 
(care este logaritmic) dintr-un aparat eiectroacustic 
(magnetofon, casetofon, etc.) folosind un potenţiometru 
liniar şuntat corespunzător. 

în fig. 6 este prezentată prima variantă de şuntare a 
potenţiometrului logaritmic. Se observă că pentru o 
rezistenţă R cu valoare de 10 ori mai mică decât a 
potenţiometrului P, legea de variaţie a tensiunii U 2 este 
aproape liniară. în acest fel se poate practic înlocui 
(folosind configuraţia respectivă) un potenţiometru liniar 
cu un potenţiometru logaritmic şuntat. 

în fig. 7 este prezentată variata a ll-a de şuntare a 
potenţiometrului logaritmic. Se observă că, pe măsură 

~6 


ce valoarea rezistenţei R se micşorează, caracterul 
“abrupt” al raportului U 2 /U 1 se accentuează tot mai mult. 

în fig. 8 este prezentată varianta a lll-a de şuntare a 
potenţiometrului liniar, folosind de această dată două 
rezistenţe. S-a ales cazul în care rezistenţa R1 este de 4 
ori mai mică decât cea a potenţiometrului P. Diagramele 
sunt utile în cazul în care se doreşte obţinerea unei astfel 
de legi de variaţie a tensiunii U 2 . 

O situaţie similară din punct de vedere al configuraţiei 
schemei electrice este prezentată în fig. 9. De această 
dată s-a impus R2=P/4, R1 luând diferite valori. în cazul 
în care R1 =R2, se obţin diagramele prezentate în fig. 10. 
Se observă că pe măsură ce R1 (respectiv R2) scade, 
neliniaritatea tensiunii U3 se accentuează. 

în fig. 11 este prezentată varianta a lll-a de şuntare a 
potenţiometrului logaritmic, cu două rezistenţe R1=R2. 
Se observă că pe măsură ce valoarea rezistenţei R1 (şi 
R2) scade, în primele trei părţi ale cursei potenţiometrului 
legea de variaţie U 2 /U 1 este aproape liniară, după care, 
în ultima parte apare o neliniaritate deosebit de 
pronunţată. 

Şuntarea potenţiometrului reprezintă o 
soluţie simplă şi elegantă de obţinere a unor 
funcţii utile, atât în cazul folosirii unei anumite 
legi de variaţie a rezistenţei, cât şi în cazul unor 
depanări rapide şi eficiente. ■ 

3. SUPRAÎNCĂLZIREA 

Aceasta atrage după sine o 
serie de măsuri care impun 
disipaţia căldurii şi protecţia 
echipamentului şi a 
componentelor. La realizarea unui 
echipament se iau, printre altele, 
următoarele măsuri: 

— să existe o cât mai bună 
aerisire în zonele cu rezistenţe 
de putere; 

— vor fi prevăzute radiatoare 
pentru disipaţia căldurii; 
piesele care se încălzesc se 
poziţionează în zona superioară 
a blocurilor sau pe părţile 
laterale având o aerisire 
corespunzătoare; 

— blocurile care se încălzesc se 
poziţionează în partea 
superioară a echipamentului 
sau pe laturile ce asigură 
aerisirea; 

— condensatoarele electrolitice 
se poziţionează cât mai 
departe de zonele încălzite sau 
de elementele care disipă 
căldură: 

— rezistoare bobinate; 

— transformatoare; 

— radiatoare, etc. 

— blocurile cu o masă mare de 
elemente disipative se 
ventilează cu circulare forţată a 
aerului (ventilatoare). 

4. MONTAJ SPAŢIAL 

Deşi se întâlneşte din ce în ce 
mai rar, această tehnică de montaj 
electronic răspunde afirmativ în 
majoritatea blocurilor de montaje 
experimentale iar uneori chiar 
definitive, cum ar fi cele din 
domeniul radio, pentru frecvenţe 
înalte (FIF-UIF). De asemenea, în 
realizarea unor conexiuni filare sau 
ramificaţii la fixarea componentelor 
electronice cu gabarite mari, 
această tehnică se utilizează în 
mod curent. 

CONECTAREA LA UN 
CONDUCTOR DE BAZĂ reprezintă 
cazul tipic în care acesta este chiar 
firul de masă. în această situaţie se 
urmăreşte realizarea lipiturilor 
individuale. O lipitură unică are 
următoarele dezavantaje: 

— greu de susţinut simultan un 
grup de componente; 

— la înlocuirea uneia se dezlipesc 
şi celelalte sau se 
supraîncălzesc inutil. 

Totuşi, acest principiu se 


contrazice cu cel al punctului comun 
de masă, recomandat în montajele 
de oscilatoare de mare stabilitate şi 
în general în cazul aparaturii de 
radiofrecvenţă. 

De aceea firul de masă va 
trebui să fie cât mai gros sau 
realizat sub forma unei benzi sau 
suprafeţe mai mari având 
totodată şi rolul de ecran. 

CONECTAREA SIMPLĂ PE O 
COSĂ se întâlneşte în cazul lipirii 
firelor sau componentelor direct 
pe socluri, comutatoare, mufe 
prize, terminale plantate pe 
circuite imprimate, etc. în toate 
cazurile, aceste terminale sunt 
prevăzute cu cel puţin o gaură 
pentru introducerea firului. Unele 
dintre terminale (cose) au şi câte 
o crestătură care permite îndoirea 
firului. 

CONECTAREA MULTIPLĂ PE 
O COSĂ apare atât în cazurile de 
mai sus cât şi în situaţiile de 
ramificaţii. Dacă la o cosă se 
conectează mai multe terminale de 
componente electronice se impune 
necesitatea de a avea mai multe 
orificii pe terminalul cosei. Pe 
fiecare orificiu se conectează câte 
un terminal pentru a uşura 
schimbarea piesei în cazul 
defectării acesteia. Dacă nu se 
realizează şi o prindere mecanică 
solidă prin răsucirea terminalelor, 
acestea se lipesc simultan. Totuşi 
se recomandă o prindere 
mecanică solidă a firelor după care 
se lipesc cu cositor. 

RAMIFICAŢIILE PE 

CONDUCTOARE apar în unele 
cazuri de cablare a aparaturii 
electronice. în afara ramificaţiilor 
susţinute de o cosă (descrise la 
paragraful anterior) apar şi situaţii 
de ramificaţii fără spijin. în scopul 
realizării unei legături solide este 
necesară o înfăşurare cu un arc din 
cupru cu diametrul de 0,3 ...Imm. 
După această operaţie se 
realizează o lipitură solidă în care 
cositorul trebuie să pătrundă în 
toată masa de fire. Pentru a 
preîntâmpina scurtcircuitele 
accidentale, îmbinarea se 
protejează cu un varniş sau bandă 
izolatoare. 

REGLETELE DE CONEXIUNE 

sunt utilizate ca suport pentru 
componente, intermediar de 
conectare între blocuri, suport cu 


cose de test, element de conectare 
a capetelor înfăşurărilor 
transformatoarelor, etc. Cosele se 
fixează pe plăcuţe de textolit sau 
pertinax prin intermediul unor capse. 
Cosele pot fi simple sau duble în 
funcţie de numărul prelungirilor de 
prindere a componenetelor sau 
firelor. De obicei, cosele se fixează în 
şiruri pe plăcuţele suport. După 
numărul de şiruri de cose, regleteje 
pot fi simple, duble sau multiple. în 
cazul regletelor simple 
componentele se fixează între 
cosele acestora sau între cosele a 
două reglete simple montate paralel, 
în cazul transformatoarelor, 
terminalele înfăşurărilor se trec prin 
găurile capselor dinspre partea 
opusă celei cu cose, se dezizolează 
şi se cositoresc la baza cosei direct 
pe capsă. în acest mod se pot utiliza 
cose simple pe ale căror capete se 
lipesc firele care vin la transformator. 

Regleta terminală se fixează pe 
carcasa sau mantaua 
transformatorului prin intermediul a 
două distanţiere. 

5. FIXAREA MECANICĂ A 
COMPONENTELOR 

De obicei, componentele mici 
(active sau pasive) se fixează 
mecanic prin însăşi lipirea în 
montajul electronic, fie el spaţial sau 
pe cablaj imprimat. De asemenea se 
utilizează şi socluri pentru 
componentele sensibile la operaţia 
de lipire-dezlipire. 

Componentele cu dimensiuni 
mijlocii (condensatoare electrolitice, 
transformatoare de cuplaj şi 
adaptare, radiatoare mici, etc.) se 
pot fixa mecanic prin coliere, colţare, 
socluri de susţinere, etc. Acest mod 
de lucru este obligatoriu pentru o 
bună stabilitate în timp şi rezistenţă 
la şocuri şi vibraţii. La realizarea 
elementelor de prindere şi fixare se 
utilizează tablă de oţel, aluminiu sau 
alamă cu grosimea de 0,5... 1 mm. 

Colierele sunt folosite pentru 
fixarea componentelor relativ 
uşoare care nu prezintă pericolul 
deformării elementului de 
prindere în timp sau sub acţiunea 
şocurilor. Forma lor depinde de 
forma piesei fixate. Colierele se 
utilizează şi pentru asigurarea 
cordoanelor, cablelor şi formelor 
de cablu împotriva smulgerilor 
accidentale. 

(CONTINUARE ÎN NUMĂRUL VIITOR) 

AUTOMATIZĂRI 



ÎNTRERUPĂTOR TV CU TRANZISTOARE 


Kâroly Laslo - Baraolt 


Montajul prezentat permite oprirea automată a unui 
aparat TV, după o perioadă determinată (funcţia 
SLEEP). Dacă se doreşte funcţionarea în continuare 
(aceeaşi perioadă) se acţionează un buton. 

Lista de componente 
Li, l_2, 1.3- 12V, 0,1A 
C 4 , Ci - 500/zF 
C 2 - 200 /z 
C 3 - 100/z 
C 5 , C 6 - 20/z 
C 7 - 1000/z 
Rl - 480KQ 
R 2 - 560KQ 
R 3 - 3,3KQ 
R 4 - 6,8KQ 
R 5 - 1.5KQ 
Re - 2,2KQ 
Ti.Ta-AC 125 
T2,T4,T5,T6-AC128 

Este bine de ştiut că nu se intervine în aparatul TV. 
Numai întrerupătorul televizorului trebuie pus în 


funcţiune. După punerea în funcţiune a 
întrerupătorului cu tranzistoare, la închiderea 
întrerupătorului I, televizorul funcţionează manual, 
lucru pe care îl arată beculeţul Li. 

în cazul acţionării automate, la apăsarea butonului 
Bi intră în funcţiune şi partea electronică. 

Atunci beculeţul Li se stinge şi se aprind 
beculeţele L 2 şi La cu intermitenţă. -Acum trebuie 
oprit întrerupătorului I (după aceea se sting 
beculeţele L 2 , L 3 .) 

La aproximativ 8 minute beculeţul L 3 se va 
aprinde (acest timp se poate mări sau micşora 
prin intermediul rezistorului Rl sau prin 
condensatorul C2. 

La apăsarea butonului B 4 becul se stinge. După 
trecerea celor 8 minute primim alt semnal. Aceasta 
se poate repeta (sau cu butonul B 2 sau B 3 
întrerupem curentul la aparat, dacă nu dorim să 
privim mai departe programul TV). 

Dacă nu întrerupem semnalul beculeţului U (care 
clipeşte 2 minute) aparatul întrerupe automat curentul şi 
deci televizorul este oprit. ■ 

CONCURS 


CONCURS TEHNIUM 
MĂSURAREA CURENŢILOR 



De multe ori ne-am propus să măsurăm curentul 
dintr-un circuit. Legea lui Ohm este probabil cea mai 
frumoasă din toată electricitatea şi frumuseţea ei constă 
tocmai în simplitate: 

U=FH 

sau: 


sau: 


Ultima variantă ne sugerează deja cum să măsurăm 
curentul. în fig. 1 lucrurile par foarte simple. Şi chiar sunt 
dacă valoarea rezistenţei de sarcină este cunoscută; 
facem o împărţire şi: 



Problema se complică dacă nu cunoaştem valoarea 
lui R s . Atunci nu ne rămâne decât să recurgem la un 
artificiu: înseriem cu R s de valoare necunoscută o 
rezistenţă de valoare cunoscută, Rm şi măsurăm 
tensiunea pe aceasta (fig. 2). Atunci: 

flm 

Problema este: R s lucrează în condiţii identice în cele 
două scheme? Răspunsul este NU! într-adevăr: 



pentru primul caz, şi: 

Rs+flm 

pentru cel de-al doilea caz. Nenorocirea nu este atât 
de mare dacă R m < < R s deoarece diferenţa între I şi I’ 
în acest caz va fi foarte mică. Acesta este de fapt 
principiul de măsură al ampermetrului. Ampermetrul este 
constituit dintr-un voltmetru şi o rezistenţă cunoscută 
montată în paralel cu acesta. Scala de măsură a 
ampermetrului va fi gradată direct în Amperi pentru a 
facilita citirea rezultatelor. 

Ce este de făcut dacă R s este apropiat ca valoare de 
R m ? Perturbarea este mare şi măsurătoarea este 
eronată. Soluţii există. Aşa cum am construit amplificatori 
cu impedanţă de intrare foarte mare (pentru voltmetre) 
vom realiza şi amplificatori cu rezistenţă de intrare foarte 
mică. Ajutorul esenţial este amplificatorul operaţional. Să 
privim schema din fig. 3. Să scriem ecuaţiile lui Kirchhoff: 

TK1 pe nodul I: 

l-li-l R =0 

TK2 pe ochiul 1,2,2’, 1’: 

Uo-Ui+RI R =0 

şi dacă ţinem cont de proprietăţile unui amplificator 
operaţional ideal, putem completa setul cu: 


Ui=0 

şi: 

ll=0 

Deci: 

li=0 => Ir=I 
Ui=0 => Uo=-RIr 
R ezultă: 

Uo=-RI (1) 

Formula (1) ne dă relaţia ce leagă tensiunea de ieşire 
(măsurabilă cu un voltmetru obişnuit) de curentul 
măsurat I. Să vedem acum care este rezistenţa de intrare 
Ri. Prin definiţie (iarăşi legea lui Ohm!): 


dar cum: 
Ui=0 


Um 

CONCURS 

CARE ESTE CIRCUITUL CURENTULUI I ? 
(desenaţi pe această schemă circuitul pe care îi 
parcurge curentul I de la borna 1 la borna 1') 




2 



® vcc 


Vcc 


Numele }i prenumele 
Adresa . 


înseamnă că: 

Ri=0 (2) 

Această constatare nu poate decât să ne bucure: 
Rezistenţa Ri (vezi fig. 2) a devenit nulă şi deci circuitul 
de măsurat nu mai este perturbat de măsurătoarea 
noastră! 

în fig. 4 este prezentată schema de măsură a 
curentului din circuitul iniţial. 

Deci în fig. 1 curentul prin circuitul de alimentare al 
rezistenţei de sarcină se închide prin ştrapul 1 -2’, iar în 
fig. 2 prin rezistenţa de măsură FW 


întrebarea concursului: 

Pe unde se închide circuitul de curent 
între bornele 1 şi 1 ’ (Pe unde circulă curentul 
între bornele 1,1’ astfel încât să se închidă şi 
circuitul principal)? 

Să nu ne bucurăm prea devreme! La aceste 
performanţe am ajuns utilizând un Amplificator 
Operaţional Ideal. O asemenea componentă însă nu 
există. Avem la dispoziţie numai Amplificatoare 
Operaţionale Reale. în numărul următor vom vedea că 
există totuşi soluţii. ■ 




nu uitaţi HELPTRONIC VĂ ajută 

♦ AUTOMATIZĂRI INDUSTRIALE CU CONTROLLER CU 
MICROPROCESOR 

♦ AUTOMATIZĂRI DE GRUP ELECTROGEN PENTRU SPITALE 
Şl HOTELURI 

♦ PORNIREA LINĂ A MOTOARELOR TRIFAZATE PENTRU 
HIDROFOARE Şl VENTILATOARE 

♦ SISTEME DE ACHIZIŢIE DE DATE ANALOGICE Şl DIGITALE 
PENTRU PROCESE INDUSTRIALE CONTROLATE DE 
CALCULATOR 

♦ SERVICE AUTOMATIZĂRI INDUSTRIALE 

♦ SERVICE CALCULATOARE Şl INSTALĂRI DE REŢELE 
NOVELL 

nu uitaţi HELPTRONIC vă ajută 

Str. Dr. LISTER 57 BIS TEL/FAX: 01.637.6246 

TV-VIDEO 


TELECOMANDĂ LA T.V.COLOR CROMATIC 


ing. Şerban Naicu 



La receptoarele de televiziune 
în culori de tip CROMATIC şi 
CROMATIC 02 se poate ataşa 
receptorul de telecomandă în 
infraroşu. Acesta împreună cu 
emiţătorul de telecomandă în 
infraroşu alcătuiesc dispozitivul 
de telecomandă (cod MTC 011). 
Astfel se pot transmite la distanţă 
(maxim 6 m), cu ajutorul 

emiţătorului, un număr de 20 de 
comenzi. 

Se prezintă schema electrică 
completă a televizorului color 
CROMATIC cu telecomandă. 


Funcţionarea schemei electrice 
Dispozitivul de telecomandă în 
infraroşu cuprinde două unităţi 
distincte: EMIŢĂTORUL şi 

RECEPTORUL. 

I Ansamblul emiţător (cod P 
38354-000) 

Este prezentat în fig.1, fiind 
alcătuit îh principal din C.1.1 U807D 
(MMC 807). 

Cuprinde următoarele taste: 

— 8 taste selectare program; 

— 2 taste (+ şi -) reglaj contrast; 

— 2 taste (+ şi -) reglaj saturaţie 

— 2 taste (+ şi -) reglaj strălucire; 


— 2 taste (+ şi -) reglaj volum; 

— tastă comutare T. V. pe modul de 
lucru AV; 

— tastă nefolosită; 

— tastă întrerupere sunet; 

— tastă normalizare; 

— tastă trecere în starea de 
STAND-BY. 

La apăsarea unei taste de pe 
telecomandă (acestea fiind conectate 
într-o structură matricială) se va 
scurtcircuita unul dintre pinii 1 - 8 (SEN 
0 - SEN 7) cu unul dintre pinii 16-23 
(DRV 0 - DRV 7) ai circuitului integrat. 

C.l. MMC 807 are conectat între 
pinii 9 -10 un oscilator extern format 
în principal cu rezonatorul cu cuarţ Q1 
(4,19 MHz) care îi furnizează un tact pe 
o frecvenţă riguros constantă. 

Impulsurile corespunzătoare 
comenzii date (prin apăsarea unei 
taste) sunt furnizate la pinul 11 al C.l. 
de unde, prin rezistorul R3, sunt 
aplicate amplificatorului format cu 
tranzistoarele TI, T2..în sarcina 
acestora se află diodele Dl, D2 
emiţătoare în infraroşu (de tip MDE 
3123-05) care transmit impulsurile 
de comandă către fotodioda din 
receptor. Unghiul maxim de recepţie 
este de ± 20° pe verticală şi ± 30° 
pe orizontală. 

Alimentarea se face cu +9V (de 
la baterie) la pinul 15 al C.l. 
(CONTINUARE ÎN NUMĂRUL VIITOR) 





















































































































CP-1 BOARD (AD-A) AUDIO CIRCUIT DIAGRAM 


OVERALL WIRING DIAGRAM 




..._SEJ3W 


TM-5 BOARD TIMER ON-SCREEN (OSA) CIRCUIT DIAGRAM 

(VHR-130EE ONLY) 


PW-1, 2, 3 BOARD POWER SUPPLY CIRCUIT DIAGRAM 

r; 



VHR-120EE 

VHR-130EE 


SMsYO 


CD0 


TM-1, TM-2 BOARD OPERATION KEY & DISPLAY CIRCUIT DIAGRAM 



i: 

GND 


GNO 

IC 

ALWAYS 12V 

9 

ALWAYS 5V 

« 

ALWAYS I3V(MH) 

7 

GNO (HM) 

(, 

ALWAYS 13VIHC) 

f) 

GNO (MC) 

4 

AC 2.9V 

3 

AC 2.9V 

2 

ALWAYS -45V 

1 

ALWAYS 55V 


TO CP-MPW-A) 
CN541 

JW511 

-C 

GND 



12 - 13 

TV - VIDEO 


DEPANAREA RECEPTOARELOR T.V. COLOR 
TELECOLOR 3007 - modulul video 

ing. Şerban Naicu 


Modulul video (cod 
P23.279-010), purtând numărul 43, 
se găseşte situat în schema bloc a 
receptorului de televiziune în culori, 
între detectorul de videofrecvenţă 
(urmat de circuitul de rejecţie pe 
5,5MHz şi etajul repetor realizat cu 
T2392) şi tubul cinescop tricromatic. 
El mai primeşte de la modulul 
decodor semnalele diferenţă de 
culoare, având rolul de a furniza 
celor trei catozi ai T.C. semnalele 
primare de culoare. 

Cuprinde următoarele etaje: 

— amplificatorul de luminanţă 
(realizat cu C.1.01 - A231D); 

— matricea RGB (realizată cu 
C.I.02-A231D); 

— etajele finale RGB (realizate cu 
tranzistoarele Toi -s- To6). 

Conexiunile modulului 
Modulul video primeşte şi 
furnizează următoarele tensiuni şi 
semnale: 

a) Modulul primeşte: 

— la pinul 2: semnalul de luminanţă 
Ey, având o amplitudine de 
3Vw, cu polaritate pozitivă; 

— la pinul 30: tensiunea de 1 -j- 
2,5V pentru reglajul contrastului; 

— la pinul 26: o tensiune provenită 
de la modulul decodor (0,7V în 
regim "color” şi 0,2V în regim 
“a-n”) pentru circuitul de rejecţie 
a semnalului de crominanţă; 

— la pinul 24: tensiunea de 
alimentare de +12,5V de la 
stabilizatorul serie (T5061, 
T5062); 

— la pinul 8: semnalul diferenţă de 
culoare Er-Ey de la decodorul 
de culoare; 

— la pinul 10: semnalul diferenţă de 
culoare Eb-Ey de la decodorul 
de culoare; 

— la pinul 32: o tensiune continuă 
de 7V care polarizează pinul 1 al 
C.1.02; 

— la pinul 22: impulsuri de 
întoarcere H de la pinul 11 al 
trafo linii, cu amplitudinea de 
18Vw; 

— la pinul 18: impulsuri negative de 
la modulul de baleiaj vertical, cu 
amplitudinea de 16 Vw; 

— la pinul 16: tensiunea pentru 
reglajul strălucirii, provenită de 
la cursorul potenţiometrului 
R1363, cu amplitudinea de 1,5 
-5- 4,IV; 

— la pinul 36: o tensiune de +200V 
provenită de la blocul de 
alimentare. 

b) Modulul furnizează: 

— la pinul 14: o tensiune de 7V 
furnizată de sursa de tensiune 
din C.1.02, necesară modulului 
decodor; 

— prin conductoarele R, G, B, cele 
trei semnale de culoare care se 
aplică prin intermediul plăcii Tk 
celor trei catozi ai tubului 
tricromatic. 

Pinii 4 şi 34 sunt conectaţi la 
masă. 

Pinul 6 al modulului, legat la cosa 
M30 amplasată pe şasiul de bază 
serveşte la aducerea contrastului la 
minim (semnalul de luminanţă 
anulat) prin ştraparea sa la masă. 

Funcţionarea modulul 
Semnalul video complex color 
(SVCC) se aplică la intrarea 
modulului (pinul 2). Acest semnal 
provine de la pinul 4 al modulului AFI 

— cc, parcurgând filtrul “dop” 
(opreşte bandă) acordat pe 5,5MHz 
(C2391, L2391 şi R2391) şi etajul 
repetor pe emitor realizat, în 
principal, cu tranzistorul T2392. 

Pe modulul video S.V.C.C. 
parcurge linia de întârziere L.1.01 şi 
se aplică (prin condensatorul 
electrolitic de cuplaj C 02 la intrarea 
primului C.l. de tip A270D. 
Adaptarea impedanţei liniei de 
întârziere se face cu Roi la intrare 
şi R 03 (semireglabil)., Ros la ieşire. 
Cu R 03 se poate regla amplificarea 
semnalelor la intrarea 
integratorului (reglare brută a 
contrastului imaginii). 

Circuitul de rejecţie serie L 01 , C03 
devine activ când tranzistorul din 
C.1.01 şe saturează şi circuitul de 
rejecţie are un capăt la masă. 
Saturarea tranzistorului este 
produsă de tensiunea de 0,7V 
primită de acesta în bază, de la 
modulul decodor x în regim de 
recepţie color. In regim a-n 


tranzistorul este blocat, circuitul de 
rejecţie nefiind eficient. 

Reglarea contrastului este 
efectuată de A270D cu ajutorul 
tensiunii primită la pinul 7, cuprinsă 
între 1 -r 2,5V. Această tensiune 
provine de pe cursorul 
potenţiometrului de contrast 
(R1362). 

Cu ajutorul divizorului rezistiv 
R 05 -R 06 se asigură la pinul 7 al C.1.01 
o tensiune corespunzătoare unui 
contrast mediu, în cazul întreruperii 
legăturii cu potenţiometrul de 
contrast. 

La pinul 2 al C.1.01 se primeşte 
tensiunea de alimentare de 
+ 12,5V. O parte din această 
tensiune, determinată de divizorul 
R15, R16 (semireglabil) şi R17 se 
aplică pinului 12 al C.1.01 şi va 
comanda nivelul de negru al 
semnalului de ieşire. Acest reglaj 
(R16) permite reglarea punctului 
static de funcţionare a etajelor 
finale RGB, deoarece toate etajele 
de la acest punct în continuare sunt 
cuplate galvanic (în c.c.). 

Semnalul de la ieşirea C.1.01 
(pinul 1) se aplică la intrarea 
C.1.02 (de tip A321D), pinul 13 cu 
amplitudinea de IVvv. Semnalul 
se regăseşte la pinul 14 al C.1.02 
(a trecut'intern printr-un repetor 
pe emitor), de unde se întoarce la 
C.1.01 (pinul 15) la intrarea 
circuitului de comutare a axării. 
Etajul de formare a impulsurilor 
de axare primeşte de la pinii 10 şi 
11 ai C.1.01 impulsurile de linii 
(derivate de către grupurile C 21 , 
Rie, R 12 , R 14 şi respectiv R 13 ) de 
la pinul 22 al modulului video. 
Circuitul de axare efectuează 
refacerea componentei continue 
şi a valorii medii a semnalului de 
luminanţă, precum şi reglarea 
nivelului de stingere. 

C.1.02 primeşte de asemenea, la 
pinii 16 şi 13, semnale diferenţă de 
culoare de roşu şi albastru. La pinul 
1 al C.1.02 se aplică o tensiune de 
cvasiaxare pe calea de verde (egală 
cu 7V). 

în interiorul celui de-al doilea C.l. 
se stabileşte printr-oaH^ 

ponderare corespunzătoare a 
semnalelor diferenţă de culoare de 
roşu şi albastru furnizate de decodor, 
semnalul de culoare de verde. 
-(Eg-Ey)=0,1 9(Eb-Ey)+0,5 (Er-Ey) 

Cele trei semnale diferenţă de 
culoare însumate cu semnalul de 
luminanţă vor genera semnalele 
primare de culoare la pinii 10, 8 şi 
5 ai C.1.02, pe rezistoarele R 30 , 
R 31 şi R 32 - Forma acestor semnale 
este funcţie de reglajul de 
saturaţie. Dacă saturaţia este 
dată la zero, semnalul rezultant va 
fi practic cel de luminanţă, 
imaginea redată fiind a-n. 

Dacă în mod normal prin 
scoaterea modulului decodor 
recepţia T.V.C. nu este perturbată 
(fiind a-n), la acest tip de T.V.C. 
datorită cuplajelor galvanice, prin 
extragerea decodorului tot curentul 
de fascicul va fi suportat de tunul de 
albastru, celelalte două fiind blocate. 
Acest curent ar putea deveni 
periculos pentru un singur tun,, care 
s-ar distruge. Pentru a se evita acest 
lucru, la o extragere accidentală a 
modulului decodor de culoare, s-au 
montat rezistoarele R 22 şi R 24 . 
Datorită lor, pe pinii 16 şi respectiv 3 
ai C.1.02, se va găsi întotdeauna o 
tensiune continuă; acest lucru va 
duce la deschiderea atât a tunului de 
roşu cât şi a celui de albastru (cel 
verde fiind blocat). Curentul de 


fascicul se va împărţi între două tunuri, 
nefind periculos (imaginea va fi mov - 
combinaţie de roşu + albastru). 

Semnalele primare de culoare se 
aplică de la ieşirea C.1.02 (pinii 10,8 
şi 5) la emitoarele tranzistoarelor 
finale Toi, T 02 şi T 03 prin intermediul 
rezistorilor R 33 , R 36 pe calea de roşu, 
R 34 , R 37 (seireglabil) pe calea de 
albastru. Rezistoarele R 33 , R 34 şi R 35 
sunt şuntate de condensatoarele 
Ci 4 , Ci 5 şi Ci 6 pentru lărgirea benzii 
de frecvenţă. Cu ajutorul 
semireglabililor se poate ajusta 
amplitudinea semnalului, 

egalându-se astfel albul dinamic. 
Tranzistoarele finale Toi, T 02 , T 03 
sunt în conexiunea BC, fiind 
comandate în bază prin intermediul 
rezistorilor R39, R40, R41 de către 
tensiunea de pe divizorul R 48 - R 27 ; 
aceasta are o valoare cuprinsă între 
7,4 t 9,3V, fiind funcţie de reglajul 
de strălucire. Tensiunea culeasă de 
pe cursorul potenîiometrului de 
strălucire R1363 se aplică prin 
R5366 la pinul 16 al modulului video. 
Tot la acest pin se aplică şi tensiunea 
de pe divizorul R5365 - R5364 
(semireglabil). Cu ajutorul acestui 
semireglabil se poate face un reglaj 
brut de strălucire. De la pinul 16 al 
modulului, suma acestor tensiuni se 
aplică la pinul 6 al C.1.02; într-un bloc 
de sumare (+) această tensiune se 
adună cu impulsul provenit de la 


0 , 


pinul 11 al C.1.02. La pinul 11 al C.1.02 
se aplică, pe de o parte impulsurile 
negative H, provenite de la pinul 22 
al modulului, derivate cu Ci 1 , Ri 1 , iar 
pe de altă parte impulsurile negative 
V, provenite de la punul 18 al 
modulului, divizate cu R6i, R 21 . 

Cu ajutorul tranzistoarelor T04, 
Tos, T 06 se reglează nivelul de negru; 
acestea au bazele polarizate cu 
ajutorul divizoarelor R 56 -R 59 , R 57 -R 59 
şi R 58 -R 59 . Reglajul semireglabililor 
R 56 , R 57 sau R 58 determină 

schimbarea polarizării bazei 
tranzistorului respectiv, deci varierea 
curentului său de colector, respectiv 
a curentului de emitor al 
tranzistorului final. în acest mod se 
variază tensiunea din colectorul 
tranzistorului final video, deci a 
catodului tunului corespunzător. 

Emitoarele tranzistoarelor T04, T05, 
T 06 sunt legate la masă prin tranzistorul 
T07. Acest ultim trazistor este saturat pe 
durata cursei directe (de către 
tensiunea pozitivă primită în bază prin 
intermediul rezistorului R 60 ) şi blocat pe 
durata cursei inverse (de către 
impulsurile negative primite în bază prin 
C 31 de la pinul 12 al C.1.02). 

Tranzistoarele finale Toi(R), 
T 02 (G) şi T 03 (B) sunt polarizate în 
colector de la tensiunea de +200V 
prin bobinele L02, L03, L04 şi 
respectiv R 42 , R 43 , R 44 . 

(CONTINUARE ÎN NUMĂRUL VIITOR) 

ANTENA «DIPOL SCURTAT” 


Anastase Gheorghe, Constanţa 


Scăderea nivelului activităţii solare (acum ne aflăm 
aproape de valoarea minimă) şi modul în care influenţează 
scăderea propagării în gama undelor (metrice) scurte, a 
produs un viu interes în rândul radioamatorilor ce lucrează 
în diapazoanele: 40, 80 şi 160m. 

Totodată dimensiunile antenelor dau posibilitatea 
multor radioamatori să folosească efectiv aceste 
diapazoane. 

Acest articol se referă la întrebuinţarea antenelor cu 
lungime mai mică decât 0,5 A. 

Practica a demonstrat că randamentul unor astfel de 
dipoli este în domeniul de recepţie dacă lungimea fizică 
totală a radiatorului va fi nu mai mică de 0,2 A. 

Este necesar să vorbim totuşi despre unul din 
neajunsurile principale ale antenei scurtate: banda de 
frecvenţă de lucru este mai mică decât la antenele de 
dimensiuni normale. 

După cum se ştie, dacă micşorăm lungimea dipolului 
faţă de valoarea 0,5 A, apare componenta capacitivă a 
inductanţei antenei şi scade perceptiv componenta 
activă a impedanţei. 

în principiu, componenta capacitivă se compensează 
uşor, cuplând între punctele de îmbinare a fiderului XX’ 
bobina L (fig. l,a). 

Inductanţa ei trebuie să fie astfel încât frecventa de 
rezonantă a circuitului oscilant, format din bobina L şi 
componenta capacitivă a impedanţei de intrare a antenei 
să fie la valoarea frecvenţei medii a diapazonului de 
lucru, sau a unei anumite porţiuni. 

în practică se foloseşte mai mult o altă modalitate de 
compensare a componentei capacitive: se fixează o bobină 
în fiecare din punctele de alimentare a antenei (fig. 1 ,b). 

Această metodă necesită două bobine de aceeaşi 
inductanţă, dar are şi avantaje incontestabile: 

— creşte randamentul (câştigul (G)), cu atât mai mult 

cu cât mai aproape de capetele dipolului se află 

locurile de fixare a bobinelor. 

— componenta activă a impedanţei scade uşor 


(proporţional cu coeficientul de scurtare). 

— prin adăgarea a doi condensatori unei asemenea 
antene, ea poate fi transformată în antenă 
receptoare în două diapazoane. 

Să privim de la început antena scurtată destinată unui 
singur diapazon (fig. 1,b). Inductanţele bobinelor L0 şi 
LO' (în /*H) prin cuplarea lor în locuri arbitrare (nu în 
punctele de alimentare) se calculează după formula: 

U ,|n[ 200 °(^ 3/f '- S ) -,] 

X-ln[ ——^ -l] (1) 

unde: 

Fi = frecventa de rezonantă a antenei, în MHz. 

A = lungimea jumătăţii radiatorului, în metri. 

B = distanţa dintre punctele de alimentare a antenei 
şi punctul de legătură cu bobina, în metri. 

D = diametrul cablului din care este confecţionată 
antena, în mm. 

Pentru calculul antenei, dimensiunea A trebuie aleasă 
cât mai mare posibil. 

Mărimea B trebuie aleasă astfel încât să avem 
bobinele mai aproape de capetele dipolului. 

Raportul B/A nu trebuie să fie mai mare de 0,6... 0,7 
deoarece scade (câştigul antenei) randamentul antenei. 

în practică, datorită influenţei pe care o are 
dispunerea antenei în apropierea acoperişurilor, se 
recomandă mărirea valorii inductanţei cu 5 ... 10% la 
intrarea în calcule. 

Dacă se întrebuinţează varianta de antenă cu un 
singur stâlp ("INVERTED V”) atunci mai trebiue mărită 
valoarea luată în calcul ţinând cont de influenţa pe care 
o are apropierea capătului dipolului faţă de pământ sau 
acoperiş. 

Acordarea antenei înainte de toate înseamnă a 
schimba capacitatea totală a sarcinii care ia naştere la 








































capetele dipolului. Dispozitivul de acord reprezintă nişte 
cruci din cablu (fig. 1,c). Creşterea lungimii elementelor 
crucilor micşorează frecvenţa de rezonanţă a antenei. 

Acest mod de acord al antenei este mai uşor decât 
prin calculul bobinelor dar are şi un dezavantaj: măreşte 
banda de frecvenţă de emisie a antenei. 

în această direcţie este foarte interesant studiul 
datelor experimentale prin compararea dipolului cu 
dimensiuni normale pentru diapazonul de 80m cu dipolul 
scurtat (cu sarcină capacitivă completă şi fără). 

înălţimea pentru toate cele 3 antene a fost luată de 
15m iar pentru alimentare s-a folosit cablu coaxial cu 
impedanţa de 50Q. 

Pentru dipolul scurtat dimensiunea A a fost luată de 
10,Im (coeficientul de scurtare având valoarea 2) iar 
dimensiunea B - 4,9m. 

în toate cazurile antenele au fost confecţionate din 
cablu de diametru 2,2mm. 

Lungimea elementelor crucii cu sarcină capacitivă 
completă a fost de aproximativ 50mm. 

Caracteristicile principale ale acestor antene sunt 
arătate în tabelul 1. 


Tabelul 1. 


Varianta de antenă 

Rax 

CUSrez 

AF 

Dipol normal 

43 

1,2 

3,6 

Dipol scurtat fără sarcină 
capacitivă (L0=30/vH) 

26 

1,9 

1,7 

Dipol scurtat cu sarcină 
capacitivă (L0=30uH) 

25 

2 

2 


unde: 


Rax = componenta activă a impedanţei de intrare a 
antenei la frecvenţa de rezonanţă, în Q 

CUSrez = coeficientul undei statice la frecvenţa de 
rezonanţă 

AF = banda de trecere a antenei (pentru CUS<3),% 

Trebuie observat că acordul liderului cu antena 
scurtată determină CUS«1 la frecvenţa de rezonanţă iar 
banda de trecere a antenei se micşorează comparativ cu 
banda de trecere a dipolului normal. 

După cum am mai amintit, dipolul scurtat cu bobine 
nu este greu a fi transformat în antenă de recepţie pe 
două diapazoane. Pentru aceasta, paralel cu bobinele 
se cuplează condensatori (fig. 2). Dimensiunea B nu mai 
poate fi aleasă arbitrar. 

Deci punem problema construirii unei antene cu 
frecvenţele de rezonanţă Fi şi F 2 , unde frecvenţa F 2 este 
mai mare ca Fi. 

Partea din interior a antenei (de la punctele de 
alimentare la bobine) se dimensionează ca un dipol 
obişnuit a/4 pentru frecvenţa F 2 . 

Următoarea etapă a calculului este determinarea cu 



ajutorul relaţiilor (1) a inductanţei bobinei L0 ca şi cum 
antena ar lucra pe F 2 (pentru A se ia valoarea A=1,5B). 

Circuitele rezonante LI Ci şi L2C2 trebuie să fie 
acordate pe frecvenţa F 2 . 

Pentru frecvenţa Fi circuitul oscilant cu inductanţă L 
se calculează prin relaţia: 


L=- 


Z.1 


( 2 ) 


i-(Fiter 

Se determină LI cu relaţiile (1), L0 fiind deja 
determinată. 

Din relaţia:_ 

F2= i/ 2 * Vira¬ 


se scoate CI (pF): 

Ci= 25300/FiLI; (3) 

Se recomandă a relua calculele de câteva ori, 
schimbând de fiecare dată lungimea A. 

Pentru acest calcul se poate întrebuinţa programul pe 
calculator. Varianta de program în BASIC pentru calculul 
unei antene destinate pentru unul sau două diapazoane 
este arătată în fig. 3 (pentru calculul antenei pe un singur 
diapazon F2=0), şi câteva rezultate ale unor calcule în 
tabelul 2. 


Figura 3 


10 CLS: CUR 0,22 

20 INPUT "A="; A 

30 INPUT "B="; B 

40 INPUT "D="; D 

50 INPUT "Fl="; Fl 

60 INPUT "F2="; F2 

70 U=LOG(2000*(71.3/Fl-B)/D)-1 

80 V=(1-F1*B/71.3)~2-1 

90 W=3.28*{71.3/Fl-B) 

100 X=LOG(2 0 0 0 *(A-B)/D)-1 

110 Y= (Fl* (A-B )/71.3)*2—1 

120 Z=3.28* (A-B) 

130 LO=1490/Fl A 2*(U*V/W-X*Y/Z) 

140 PRINŢ "LO=";LO 

150 IF F2=0 THEN 200 

160 Ll=LO*(1-Fl*2/F2 *2) 

170 PRINŢ "Ll=";Ll 

180 Cl=25300/(F2*2*L1) 

190 PRINŢ ' Cl=”;Cl 

200 STOP 

Metodica de calcul pe care s-a pus accentul la 
începutul articolului poate fi aplicată şi în cazul celorlalte 
variante de antene arătate în tabelul 2. 


Tabelul 2 


Varianta 


1 

2 

3 

4 

Dimensiunile 

antenelor 

A (m) 

16,9 

7 

31 

5 

B(m) 

10,1 

5,1 

20,2 

2.55 

D (mm) 

1.6 

1,6 

3 

1,6 

Frecvenţe de 
rezonanţă 

FI (MHz) 

3,6 

7,05 

1,85 

7,05 

F2 (MHz) 

7,05 

14,1 

3,6 

. 

Valori 

elemente 

LO (pH) 

13,5 

10 

42 

20,3 

LI («H) 

10 

7,6 

31 

- 

CI (pF) 

51 

17 

63 

- 


Traducere după Radio nr. 5/1987, pag. 17 ■ 

RADIOAMATORII ŞI... ESPERANTO 


Anastase Gheorghe 


în iulie 1887 în Varşovia a văzut lumina 
tiparului cărticica "Limba internaţională" 
al cărei autor, doctorul polonez L. 
Zamengof, s-a semnat cu pseudonimul 
"Doctor Esperanto". 

Timpul a trecut şi limba esperanto, 
numită astfel după pseudonimul 
autorului, s-a răspândit în multe ţări ale 
lumii. Şi iată, în iunie 1922 a fost emisă în 
eter prima emisiune radio în limba 
esperanto din S.U.A., iar la scurt timp 
după aceasta şi din Londra. 

25 aprilie 1923: în esperanto a emis 
(“complotat") una din cele mai puternice 
staţii ale lumii, cu numele Comintern din 
Moscova. Tot în acel an primele emisiuni 
în limba esperanto au emis în eter 
oraşele: Montreal, Paris, Berlin, Oslo şi de 
asemenea alte oraşe. 

La începutul anului 1926 emisiuni în 
esperanto au avut aproape 20 de staţii ale 
Europei şi Americii, multe dintre ele 
transmiţând lecţii de învăţare a limbii 
esperanto. 

Cu plăcere au folosit esperanto în 
practica lor şi radioamatorii. în aprilie 
1925 în Paris s-a desfăşurat primul 
Congres internaţional al radioamatorilor, 
al cărui scop principal a fost formarea 
unei uniuni care să cuprindă 
radioamatorii întregului glob pământesc 
punând bazele existenţei IARU - Uniunea 
Internaţională a Radioamatorilor. 

La lucrările congresului din anul 1925 
au participat reprezentanţii a 22 de ţări. 
Una din problemele de bază ce au fost 
dezbătute la acest forum a fost stabilirea 
unei singure limbi în vederea legăturilor 
internaţionale. 

Astfel congresul a indicat limba 
esperanto. Pentru îndeplinirea acestei 
hotărâri toate documentele au fost 
întocmite în trei limbi: engleza, franceza şi 
esperanto. 

în martie 1926 în U.R.S.S. a avut loc 
primul congres Unional - Uniunea 
prietenilor radio la care s-a expus referatul 
despre esperanto. După dezbaterile 
congresului nu numai că a fost acceptată 
această limbă pentru legăturile 
internaţionale dar a şi fost recomandată 
pentru studiu intrarea în rândul Uniunii 
Esperantiştilor Republicilor Sovietice 
(SESR a fost înfiinţată în 1921). 

Totuşi represiunile sfârşitului anilor 
treizeci şi de asemenea al doilea război 
mondial au devenit o piedică în calea 
continării dezvoltării limbii 
esperanto.Numai după al IV-lea festival 
mondial al tineretului şi studenţilor, 
desfăşurat la Moscova în 1957, s-a format 
din nou terenul pentru dezvoltarea limbii. 


Esperantiştii au înfiinţat reţeaua 
cercurilor de studiu al limbii, au început 
corespondenţa cu esperantiştii altor ţări, 
s-a organizat Asociaţia internaţională a 
esperantiştilor (UEA), care desfăşoară 
întruniri în fiecare an în diferite ţări. 

Interesant este faptul că la aceste 
congrese între miile de participanţi au fost 
oameni al căror interes pentru limba 
esperanto nu se limita numai la 
corespondenţă. Au fost aici şi 
radioamatori. 

în 1970 când congresul s-a 
desfăşurat la Viena, la întâlnirea 
radioamatorilor, austriacul Ruolf Bartoş 
(OE3RU) a propus a se organiza Liga 
internaţională a esperantiştilor 
radioamatori (ILERA) a cărei misiune de 
bază era introducerea universală în 
practica legăturilor internaţionale a limbii 
esperanto. 

Liga internaţională a esperantiştilor 
radioamatori a luat fiinţă. Pentru 
îndeplinirea hotărârilor stabilite, 
membrilor ILERA li s-a recomandat să 
execute legăturile radio folosind numai 
limba esperanto organizând în eter 
"mese rotunde" atât în ţările lor, cât şi în 
colaborarea cu reprezentanţi ai altor ţări; 
să execute schimbul de informaţii pentru 
întrebuinţarea limbii în ştiinţă şi tehnică, 
informarea radioamatorilor ţărilor lor 
despre posibilităţile limbii şi despre 
întâlnirile internaţionale care au avut loc şi 
unde s-a folosit această limbă. 

Pentru legături radio în esperanto se 
recomandă folosirea frecvenţelor: 28766, 
21266, 14266, 7066, 3766KHz. 

Este totuşi dificil să se realizeze 
“mesele rotunde" datorită distanţelor 
mari şi diferenţelor corespunzătoare de 
timp. La recomandarea lui B. Ciambers 
(KH6GT) s-a hotărât executarea de reţele 
active de câte 4 ore, încât îa fiecare 4 ore 
de ascultare (şi apel) să se schimbe 
frecvenţa. Astfel după câţiva ani s-a 
determinat că cele mai multe QSO-uri 
internaţionale s-au executat pe frecvenţa 
de 14266 QRM de la 12.30 GMT. Astfel se 
mai recomandă a se folosi această 
frecvenţă de la ora 08.30 şi 16.30 GMT. 
De asemenea în perioada de execuţie a 
traficului pe această frecvenţă se pot 
asculta discuţii în esperanto în fiecare 
sâmbătă şi duminică. 

Radioamatorii câtorva ţări şi-au 
stabilit un grafic propriu pentru întâlniri. 
Astfel japonezii preferă să se întâlnească 
pe frecvenţa de 21266 QRM în fiecare zi 
la 03.00 şi 21.00 GMT, radiotelegrafiştii 
francezi preferă să se întâlnească în 
fiecare zi (în afară de sărbători) pe 


frecvenţa 7066 QRM, brazilienii în fiecare 
sâmbătă după 20.00 GMT pe frecvenţa 
14266 QRM. Radioamatorii sovietici 
folosesc frecvenţa 21266 QRM după 
11.00 GMT, 14266 QRM după 12.30 GMT 
şi 3600 - 3605 KHz după 14.00 GMT în 
fiecare duminică. 

Din 1977 ILERA desfăşoară întrunirile 
radioamatorilor folosind în legături numai 
limba esperanto. Dar asemenea 
radioamatori nu sunt mulţi şi condiţiile 
întrecerii au fost simplificate la minim 
(trebuie să se recepţioneze şi să se 
transmită RS şi numărul de ordine), 
întrecerea se desfăşoară în fiecare a treia 
sâmbătă de ia 00.00 la 24.00 GMT 
duminică^ Din cele 48 de ore participanţii 
la întrecere trebuie să execute nu mai 
puţin de 20 de ore de trafic. 

în vara anului 1987 în Varşovia s-a 
desfăşurat al 72-lea congres al 
esperantiştilor, consacrat aniversării a 
100 de ani de existenţă a limbii esperanto. 

în programul de lucru a fost planificată 
şedinţa secţiei ILERA. Participanţii din 19 
ţări au audiat raportul preşedintelui 
ILERA, s-au stabilit noi reguli privind 
schimbul de informaţii, au fost prezentate 
referate privind introducerea de tehnică 
computerizată în practica radioamatorilor 
în regimurile SSTV, RTTV, au fost 
recomandate şi hotărâri pentru folosirea 
computerelor tip “Commodore" şi “ZX 
Spectrum". 

Radioamatorii polonezi au cunoscut 
participanţii la şedinţa secţiei cu evidenţa 
lucrului radiostaţiei colective a Casei 
Ştiinţei şi Tehnicii din Varşovia, care a 
primit în cinstea jubileului amintit 
indicativul special SPOUEA. 

Celor prezenţi li s-a sugerat ca în 
timpul liber să meargă la radiostaţie şi să 
intre în legătură cu compatrioţii lor, cât şi 
cu reprezentanţii altor ţări, să 
povestească despre congrese şi despre 
limba esperanto. Au fost adunaţi în 
Varşovia aproape 6000 de oameni din 
mai mult de 70 de ţări, fără a exista măcar 
un singur translator. 

Comunicările despre congresul 
jubileu din Varşovia şi întâlnirea 
radioamatorilor esperantişti au apărut 
rapid în periodicele multor ţări: Franţa, 
Italia, Germania, Ungaria, Cehoslovacia. 

în biblioteca ILERA a fost publicat un 
protocol complet al şedinţei 
radiotelegrafiştilor esperantişti. 

Traducere după revista 
Radio (sovietică) nr. 7/1989 

DIAGNOSTICAREA DEFECŢIUNII MOTORULUI 
DUPĂ ASPECTUL BUJIEI 

ing. Şerban Naicu 




O modalitate extrem de simplă de 
constatare a defecţiunii unui motor 
termic o reprezintă demontarea 
bujiilor acestuia şi interpretarea 
aspectului lor. Culoarea bujiilor, 
depunerile de pe ele, gradul de 
uzură, pot da o serie de informaţii 
atât privind cauzele care au condus 
la acest lucru, cât şi asupra 
consecinţelor pe care acestea le 
determină; consecinţe care se pot 
constata uşor din funcţionarea 
motorului. Se vor prezenta şi 
remediile care trebuie efectuate în 
aceste situaţii. 

Dacă vârful izolatorului este 
curat, de culoare gri - gălbui, bej, 
până la maro (fig. 1) înseamnă că 
motorul este în stare bună de 
funcţionare, fiind bine reglat, având 
un randament maxim. 

O ancrasare uleioasă a bujiilor 
(depuneri uleioase negre) - fig. 2 - 
reprezintă un consum mare de ulei 
(segmenţi, cilindri, ghiduri de 
supape cu grad mare de uzură). 
Este necesară curăţarea mai 
frecventă a bujiilor (eventual 
înlocuirea lor temporară cu bujii mai 
calde) şi în primul rând înlăturarea 
uzurii motorului. Se constată acest 
tip de defect prin porniri şi accelerări 
dificile şi un ralanti defectuos. Dacă 
bujiile prezintă depuneri de plumb 
de culoare galbenă pe electrozi şi 
izolator - fig. 3 - sau de culoare maro 
sau verzui - fig. 4 - cu aspect sticlos, 
înseamnă că există un conţinut prea 
mare de compuşi de plumb în 
carburant, având drept consecinţă 
un randament scăzut al motorului, 
rateuri ia aprindere. Se recomandă 
curăţarea bujiilor (prin sablare) sau 
înlocuirea lor. 

în cazul unei uzuri exagerate a 
electrodului central - fig. 5 - din cauza 
unei erodări electrice, consecinţă a 
unei folosiri prea îndelungate, se 
recomandă schimbarea bujiilor. 
Astfel se elimină pornirile dificile, 
întreruperile din timpul mersului 
precum şi accelerările dificile (sau 
chiar imposibile). 

Topirea parţială a electrodului 
central, precum şi depunerile albe, moi 


pe ciocul izolatorului - fig. 6 - 
semnifică utilizarea unor bujii prea 
calde. Ca o consecinţă, apar întreruperi 
în mers, randament scăzut, rateuri şi 
autoaprinderi. Se recomandă utilizarea 
unor bujii mai reci. 

în fig. 7 se vede ciocul crăpat al 
izolatorului. Acest lucru se produce ca 
o consecinţă a forţării electrozilor la 
reglarea distanţei (depunerile 
determinând tensionarea şi crâparea 
izolatorului). Se vor înlocui bujiile 
(alegând tipul corespunzător). Vor 
dispare astfel randamentul scăzut al 
motorului şi rateurile la aprindere 


(uneori chiar lipsa scânteii). 

Dacă prin topirea electrodului 
central depunerile rezultate vor 
scurtcircuita electrozii - fig. 8 - vor 
apărea rateuri la aprindere, precum 
şi o supraîncălzire a motorului. Acest 
defect poate fi determinat de un 
avans prea mare sau un reglaj greşit 
al carburatorului, al distribuitorului 
sau utilizarea unor bujii prea calde. 
Se recomandă reglarea aprinderii şi 
a carburaţiei, precum şi schimbarea 
bujiilor cu unele mai reci. 

Bibliografie: 

Catalog SINTEROM ’93/’94 m 

FILTRU DE AER UMED 


ing. Emil Marian 


Pentru o funcţionare 
corespunzătoare a unui motor cu 
aprindere prin scânteie, amestecul 
de aer şi benzină realizat de către 
carburator trebuie să aibă o 
proporţie foarte bine definită. Acest 
lucru este realizat de către blocul 
carburator, în interiorul căruia are loc 
procesul de amestec al aerului cu 
vaporii de benzină rezultând 
combustibilul care este transmis prin 
supapele de admisie în mod 
continuu blocului motor (cilindri). De 
buna proporţionare a părţilor 
benzină - aer depinde funcţionarea 
optimă a motorului. în timp, datorită 
unor cauze diverse, acest amestec 
nu mai este dozat corect, fapt care 
provoacă o funcţionare 
necorespunzătoare a motorului şi un 
consum sporit de combustibil 
(benzină). Una dintre cauzele cel mai 
frecvent întâlnite la motoarele cu 
aprindere prin scânteie o constituie 
pătrunderea odată cu aerul a 
particulelor de praf în carburator, 


fapt care înrăutăţeşte compoziţia 
benzină - aer şi duce de cele mai 
multe ori la înfundarea 
carburatorului şi funcţionarea total 
necorespunzătoare a motorului, atât 
în privinţa pornirii cât şi a mersului în 
regim de lucru. Datorită acestui fapt 
toate motoarele cu aprindere prin 
scânteie sunt prevăzute cu filtre de 
aer, care au rolul de a bloca 
pătrunderea în carburator a prafului 
din atmosferă. Să nu uităm însă că 
un filtru de aer are o durată de viaţă 
limitată, iar schimbarea lui periodică, 
pentru a menţine carburatorul curat 
necesită nişte investiţii valorice 
continue. Datorită acestui fapt s-au 
căutat soluţii astfel încât filtrajul 
aerului care pătrunde în carburator 
să fie făcut într-o manieră mai simplă, 
utilă şi totodată necostisitoare. Una 
dintre soluţii, aplicată în mod 
industrial foarte frecvent, acolo unde 
atmosfera prezintă un grad ridicat de 
poluare în ceea ce priveşte 
particulele de praf, o constituie 


realizarea unui filtru de aer umed. 
Principiul metodei îl constituie 
trecerea aerului destinat alimentării 
carburatorului printr-o peliculă de 
ulei subţire. In acest fel toate 
particulele de praf sunt reţinute de 
către stratul de ulei iar aerul filtrat 
ajunge curat în carburator, 
permiţând funcţionarea motorului la 
parametrii nominali de lucru. 

Modul de realizare a filtrului de 
aer umed este prezentat în fig. 1, iar 
detaliile constructive în fig. 2. Se 
observă că dispozitivul este format 
dintr-un cilindru metalic 1 închis la 
unul dintre capete, dotat cu o flanşă 
2 la celălalt capăt. în flanşa 2, sunt 
practicate o serie de găuri care 
permit accesul în cilindru al unui 
volum de aer continuu din exterior, 
suficient pentru funcţionarea 
normală a carburatorului. Flanşa 2 
este fixată de cilindrul 1 prin 
şuruburile 3 (M4), la care sunt 
prevăzute şi şaibe elastice (şaibe 
Grower). Acest mod de fixare a 

flanşei 2 de cilindrul 1 previne 
deşurubarea şuruburilor de fixare 3 
datorită vibraţiilor şi trepidaţiilor 
motorului în regim nominal de lucru. 
Flanşa 2 este dotată cu tubul 4 
care are rolul de colectare a 
aerului filtrat de pelicula de ulei 
5. între tubul 4 şi conducta 
filtrului de aer uscat care 
alimentează carburatorul este 
amplasat tubul elastic 6 cu 
ajutorul colierului 7. în acest fel 
se realizează o izolare perfectă 
între aerul din mediul 
înconjurător şi aerul filtrat, 
destinat alimentării 

carburatorului. Dispozitivul se 
rigidizează mecanic de una din 
părţile metalice ale maşinii cu 
ajutorul colierului de fixare 8. 
Amplasare şl punere în funcţiune 
Se observă că filtrul de 
aer umed este realizat cu 
ajutorul unor repere 
mecanice relativ simple. 


După realizarea reperelor mecanice 
filtrul de aer umed se asamblează 
conform desenului prezentat în fig. 1. 
După asamblare cu ajutorul 
colierului de fixare 8 filtrul se 
rigidizează de una din părţile 
metalice ale automobilului, de 
preferinţă cât mai aproape de 
carburator. Se menţionează că 
dimensiunile tălpii de fixare a 
colierului se pot modifica, în funcţie 
de tipul automobilului unde filtrul de 
aer umed funcţionează. 

Se menţionează că filtrul de 
aer umed se rigidizează 
mecanic în poziţie verticală (aşa 
cum este figurat în desenul de 
ansamblu). După montare şi 
asamblare, prin unul din 
orificiile flanşei 2 se toarnă ulei 
astfel încât acesta să aibă o 
înălţime de cca. 1 cm faţă de 
nivelul inferior al tubului 4. 

Se observă că în urma 
modificării efectuate 


automobilul este prevăzut de 
această dată cu două fitre înseriate, 
şi anume filtrul de aer uscat (aflat în 
dotare iniţială) şi filtrul de aer umed 
asamblat ulterior. în acest fel nu mai 
există nici o posibilitate practică de 
pătrundere a particulelor de praf în 
carburator. 

Operaţunile de întreţinere a 
filtrului de aer umed constau în 
schimbarea uleiului, la cca. 2 
săptămâni, pentru menţinerea 
proprietăţiilor filtrante ale acestuia. 
Se va folosi ulei de motor obţinut de 
către proprietarul automobilului în 
mod periodic atunci când se 
schimbă uleiul destinat iubrefierii 
motorului (deci uleiul uzat). 

Se observă că operaţiunile 
de întreţinere a filtrului de aer 
umed sunt simple, dotarea lui 
periodică necostisitoare 

(practic folosirea unui ulei 
vechi) iar eficienţa utilizării lui 
este maximă. ■ 

ELECTROALIMENTARE 



SURSĂ DE TENSIUNE 
CONTINUĂ ÎNALTĂ 

ing, Marian Emil 


(CONTINUARE DIN NUMĂRUL TRECUT) 

Rezistenta R10 a fost amplasată 
pe calea principală de curent a 
sursei de tensiune continuă înaltă în 
scopul realizării regimurilor de 
suprasarcină. în momentul în care 
curentul nominal a fost depăşit cu 
mai mult de 15% (1,1 5 In) este 
acţionată instantaneu protecţia 
asupra curentului. Limitarea 
curentului este realizată de către un 
tranzistor intern aflat în componenţa 
circuitului integrat/?A 723. Depăşirea 
curentului nominal implică intrarea în 
regim de conducţie a acestui 
tranzistor. Acest fapt are ca urmare 
blocarea elementului serie de comandă 
al circuitului integrat fi A 723, deci în final 
şi blocarea elementului exterior de 
comandă. în momentul în care dubletul 
T3T4 se află în stare de blocare, 
rezistenta sa echivalentă creşte foarte 
mult provocând în final limitarea 
curentului livrat de sursa de tensiune 
continuă înaltă. Condensatoarele C5 
şi C6 au fost prevăzute pentru un 
filtraj suplimentar al tensiunii de 
ieşire Vstab. 


Fig. 3 



Fig. 4 




LEGENDA 

1 - Tranzistor de putere 

2 - Şurub M3x12 

3 - Şaibă mecanică ţ 3 

4 - Tub izolant 1 

5 - Plăcuţă de mică 

6 • Placă radiator 

7 - Placă cablaj 

8 - Tub izolant 2 

9 - Şaibă Grower G3 

10 - Şaibă mecanică f 3 

11 - Piuliţă M3 
12-Cablaj 

13 - Sudură cablaj - cositor 

14 - Terminal tranzistor de 


putere 

NATURA ÎN APATRAMENT 


PLANTELE DE ACVARIU 


Dinu Stanculeanu 



Realizarea unui mediu cât mai apropiat de cel natural, 
în acvariu, nu se poate face decât prin cultivarea unor 
plante acvatice. Acestea dau culoare, viaţă şi nu în 
ultimul rând creează condiţii optime în vederea creşterii 
şi înmulţirii peştilor. 

Pentru început, prezentăm următoarele recomandări: 
• Se achiziţionează plante acvatice numai de la 
acvarişti care prezintă garanţie sau de la magazinele 
de specialitate; în nici un caz de la negustorii 
ambulanţi din pieţe sautîrguri care pot oferi produse 
indigene recoltate din bălţi. Acestea pot fi infestate 
sau au un ciclu redus de viaţă. în cazul în care totuşi 
facem această achiziţie, ţinem câteva ore plantele 
într-o baie de sare cu concentraţia: 1 lingură de sare 
la 5 litri de apă, după care le plantăm în acvariu. Este 
momentul în care, timp de o săptămână, trebuie să 
urmărim comportamentul peştilor. Dacă apar 
simptome ale unor boli provocate de diferiţi paraziţi 
se tratează vieţuitoarele cu medicamente necesare. 
Acestea vor fi prezentate într-unul din numerele 
viitoare. 



Fig.l 



înainte de achiziţionarea plantelor se asigură sursa 
de lumină potrivită. în general, lumina naturală este 
cea mai bună pentru dezvoltarea plantelor, dar duce 
şi la dezvoltarea algelor verzi pe frunze, geamuri şi 
în apă, ceea ce împiedică dezvoltarea armonioasă a 
acestora stricând şi estetica. Diminuarea cantităţii de 
lumină se poate face prin punerea unei foi de hîrtie 
semitransparentă pe suprafaţa acvariului expusă 
direct. în cazul lipsei luminii naturale sau în 
completare se utilizează lumina artificială: becurile 
cu incandescenţă sau neon. Este ideală o 
combinaţie între aceste două tipuri de becuri, fiind 
necesari 1,5 ... 2 W/dm 2 suprafaţă de acvariu. 
Iluminarea este influenţată de înălţimea coloanei de 
apă şi de speciile de plante pe care le cultivăm. 
Adâncimea optimă a apei pentru majoritatea 
plantelor este de 35 ... 40 cm, iar distanţa 


Realizare practică şl montaje 

Sursa de tensiune continuă înaltă 
se realizează practic pe o plăcuţă de 
sticlostratitex placat cu folie de 
cupru. Schema de cablaj a sursei 
este prezentată în fig. 2, iar schema 
de amplasare a componentelor 
electrice pe plăcuţa de cablaj este 
prezentată în fig. 3. Radiatorul 
tranzistorului T4 se realizează din 
tablă de aluminiu groasă de cca. 
1,5mm, conform desenului 
prezentat în fig. 4. Modul de 
amplasare a tranzistorului T4, izolat 
de radiator cu ajutorul unei folii de 


mică, pe placa de cablaj imprimat, 
este prezentat în fig. 5. Pentru buna 
funcţionare a sursei de tensiune este 
necesar ca fiecare componentă 
electronică să fie testată iniţial 
înainte de plantarea pe plăcuţa de 
cablaj imprimat. După realizarea 
plăcuţei de cablaj pe care s-au plantat 
componentele electronice se verifică 
montajul, deoarece orice greşeală 
poate duce la deteriorări grave, 
datorită lucrului cu tensiune înaltă. 
Condensatorul C4 se amplasează în 
afara montajului, de preferinţă alături 
de redresorul sursei de alimentare Va. 
După verificarea finală se alimentează 


monatajul intercalând pe circuitul 
de alimentare o siguranţă fuzibilă 
de 200mA. 

Cu un voltmetru de tensiune 
continuă se măsoară valoarea 
tensiunii de ieşire. Ea se reglează la 
valoarea prestabilită Vstab=120V 
acţionând cursorul potenţiometrului 
semireglabil R4. în urma acestui 
reglaj sursa de tensiune continuă 
înaltă se poate utiliza în montajul 
electronic^ pentru care a fost 
construită. în mod obligatoriu se va 
ţine cont de toate măsurile de 
protecţie a muncii la lucrul cu 
tensiune înaltă. ■ 

NATURA ÎN APARTAMENT 


dintre sursa de iluminare artificială şi suprafaţă de 15 
... 20 cm. 

înălţimea coloanei de apă se alege în funcţie de tipul 
plantelor. Acestea pot fi: emerse (cresc deasupra apei) 
şi submerse (se dezvoltă sub suprafaţa apei). 

După necesarul de lumină, plantele se pot clasifica în 
trei mari grupe: 

1. Plante cu necesităţi reduse de lumină: 
Cryptocorine, Microsorium. 

2. Plante cu necesar mediu de lumină: Alternatera, 
Barclaya, Marsilea, Elodea, Bolbytis. 

3. Plante cu necesităţi ridicate de lumină: Nymphea, 
Echinodorus, Limnophilia. 

Pentru o iluminare cât mai uniformă, se practică o 
aşezare “etajată" a plantelor în acvariu, astfel încât în 
partea din faţă să fie dispuse cele mici (fig. 1) prin aceasta 
asigurându-se şi o vizionare mai bună a peştilor. Se 
recomandă şi o pauză (pe timpul nopţii) de minim 8 ore 
pentru odihna peştilor. 



• Majoritatea plantelor acvatice suportă mai uşor 
decât peştii variaţiile de temperatură. Acest fenomen 
se evită totuşi, deoarece producerea lui frecvent şi 
brusc duce treptat la slăbirea vigurozităţii plantelor şi 
chiar la moartea acestora. Menţinerea unei 
temperaturi constante în plaja +18 ... +26°C le 
asigură o bună dezvoltare. Majoritatea plantelor au 
nevoie şi de o perioadă de repaus în care încetează 
creşterea. Frunzele moarte sau cu aspect 
bolnăvicios se îndepărtează. Această perioadă este 
de aproximativ două luni (iarna de obicei) şi se 
produce odată cu scăderea temperaturii sub 18°C, 
dar cu menţinerea aceleiaşi intensităţi a luminii, 
în ceea ce priveşte duritatea şi pH-ul apei, plantele 
acvatice sunt relativ rezistente la variaţii lente ale 
acestora. De exemplu pH-ul mediu al reţelei de apă 
potabilă din Bucureşti este 7 iar duritatea 7 ... 10 d°, 
caracteristici potrivite pentru dezvoltare. Variaţiile bruşte 
ale pH-ului pot duce la căderea frunzelor sau la 
distrugerea plantelor. Reziduurile de pe fundul 
acvariului, prin putrefacţie şi fermentaţie, duc la scăderea 
pH-ului. De aceea, popularea cu plante şi peşti se va face 
avându-se în vedere caracteristicile apei (pH până la 6 
înseamnă acid, între 6 şi 7 - neutru, mai mare ca 7 - bazic). 
Apa mai puţin dură se obţine printr-o filtrare în turbă, iar 


cea dură prin existenţa în acvariu a unor pietre 
calcaroase sau cochilii de melci. 

Plantele acvatice, cu care dorim să populăm acvariul, 
se aleg în funcţie de peştii cu care-şi vor împărţi spaţiul. 
Astfel, pentru speciile de peşti (de exemplu: Carassius 
auratus, Tetraodon, etc.) consumatori de plante, se vor 
cultiva genurile: Echinodorus, Microsiorium. Acestea se 
vor alege cât de cât proporţional cu numărul şi 
dimensiunile colocatarilor. Peştii vivipari, sau cei din 
genurile Loricaria, Ancistrus sunt consumatori de alge. 
Melcii, în număr potrivit, curăţă şi ei geamurile şi frunzele 
de alge. în număr mare însă, aceştia pot ataca plantele. 
• Plantele se pot înmulţi prin butăşire, pui sau seminţe, 
aceasta din urmă fiind mai greoaie. Prin butăşire în 
general, se înmulţesc cele columhare, cu tulpină 
jjfig. 2), iar prin pui acelea care au rizomi (fig. 3). 
înmulţirea prin seminţe, aşa cum am menţionat, este 
mai greoaie şi o practică în general acvariştii 
avansaţi. Din această categorie fac parte genurile 
Aporogetum, Barclaya, etc. 

Se evită pe cât posibil popularea acvariilor cu plante 
artificiale (din material plastic). Oricât de bine realizate ar 
fi, imitaţiile nu pot avea valoarea celor naturale, în plus 
dispare şi rolul de oxigenare pe care îl au cele din urmă. 

Cu aceste minime recomandări se 
garantează obţinerea unui mic biotop deosebit 
de plăcut şi estetic. ■ 


ARME SOL - SOL ŞI NU 

NUMAI 

Bogdan Breazu 


în 1902 ihtiologul rus N. Zolotniţki a publicat o serie 
de observaţii şi experimente asupra “peştelui - puşcaş”, 
Toxotea Jaculator, clarificând incertitudini existente 
printre specialişti privind acest peşte descoperit cu 
peste 200 de ani în urmă în apele din jurul Indoneziei. Pe 
cerul gurii se află un şănţuleţ longitudinal, mărginit de 
două vălurele. Când limba este lipită de acesta 
ansamblul se transformă într-o “ţeavă de puşcă” cu 
calibrul de 1,5 mm. Pentru a împuşca, peştişorul strânge 
operculele branhiale şi se creează o presiune suficient 
de mare ca apa să ţâşnească cu putere; vârful limbii 
acţionează ca o supapă şi în funcţie de poziţia ei, apa 
este lovită cu rafale scurte, lungi sau izolate. 

Experimental în acvariu, pe un băţ orizontal, se 
împrăştie insecte vii (muşte, ţânţari, gândaci). Peştele îşi 
desfăşoară în evantai înotătoarea dorsală, 
apropiindu-se prudent de băţ. Alegându-şi o poziţie 
convenabilă, scoate puţin botul deasupra apei şi “trage”. 
Când prada este lovită şi cade, se năpusteşte asupra ei 
înghiţind-o. Dacă nu, continuă imperturbabil să se 
rotească în jurul băţului căutând o altă poziţie. 

Ciudatul vânător este extrem de îndrăgit în Indonezia, 
unde se organizează concursuri, în cadrul cărora prin 
"împuşcăturile” lor, peştişorii sting un băţ de chibrit sau o 
lumânare aprinsă de la 1 - 2 m (distanţa maximă fiind 4 - 5 
m). Este întâlnit în micile bazine sau acvariile aflate în 
aproape fiecare casă din regiune. ■ 

AMENAJAREA TERARIULUI 


Cristina Aprozeanu 


Ne adresăm, în primul rând, celor care nu se tem şi 
nu au repulsie faţă de reptile, batracieni, amfibieni. Sub 
înfăţişare de mici monştri, de regulă, se ascund fiinţe 
absolut inofensive şi interesante, puţin cunoscute. 

Terariul - ne informează dicţionarul - este “o încăpere, 
spaţiu sau teren stâncos, special amenajat, unde sunt 
crescute spre a fi observate diferite animale (broaşte, 
şerpi, şopârle) sau cultivate anumite plante”. 


Fig. 1 

Cum amenajăm terariul? în această aventură se va 
lansa un pasionat a “tot cepa ce se mişcă sub soare , 
interesat în a observa comportamentul în captivitate al 
animalelor ce se pot întreţine în el. Iar dacă condiţiile 
create sunt atât de bune încât acestea se pot reproduce, 
satisfacţia teraristului va fi mai mare. Majoritatea nu avem 
posibilitatea şi nici intenţia de a găzdui crocodili, şerpi 
veninoşi, şopârle uriaşe. Dar broscuţele, şerpii indigeni, 
şopârlele, salamandrele, ţestoasele se pot dovedi 
“locatari” simpatici ai terariului. 

Amenajarea micului biotop de acest tip este 
pasionantă. Activitatea începe cu procurarea unui 
acvariu care să convină ca dimensiuni locului ales. 
Putem valorifica unul mai vechi, nepopulat. Se prevede: 
o sursă de căldură pentru asigurarea unei temperaturi 
optime de supravieţuire a animalelor (becuri cu 
incandescenţă sau o rezistenţă tip fir, bine protejată) şi 
un termometru, eventual cu termostat pentru păstrarea 
constantă a factorului de mediu. Mai rar, la specii 
pretenţioase, este necesar un dispozitiv de control şi 
păstrare constantă a umidităţii aerului. 

Peisajul din interiorul terariului poate fi amenajat după 
gustul fiecăruia. în acest context, vă sugerăm ca pereţii 
(geamurile) să se acopere cu postere sau bucăţi de tapet 
ce reproduc imagini ale mediului natural. Cu puţină 
răbdare şi imaginaţie se pot realiza montaje din pietricele 
care se vor ataşa în interior. 

Apa, elementul indispensabil, poate ocupa întreg 
fundul bazinului, caz în care se amenajează şi o plajă. în 
funcţie de spaţiul avut la dispoziţie, aceasta poate fi 
constituită dintr-un grup de pietre suprapuse, o bucată 
de lemn plutitor sau buturugă. Apa poate fi pusă şi într-o 
tavă. care ocupă numai o parte a bazei terariului, bine 
camuflată într-un strat de nisip şi pietriş. Peisajul poate fi 
completat cu o rădăcină cât mai ciudată, o piatră şi cîteva 
plante, cărora le place umezeala, puse în sol sau în 
ghivece ascunse printre pietre şi rădăcini. 


Fig. 2 

Nu uitaţi că aceste animale preferă cotloanele şi nu 
omiteţi două ultime aspecte, micul biotop are nevoie de 
aerisire şi de o modalitate de acoperire. Elementul ideal 
care răspunde ambelor cerinţe este o bucată de plasă 
sau sită cât mai puţin observabile. 

Nu ţineţi niciodată împreună animale care în 
natură fac parte din două categorii complet opuse: 
vânat şi vânător. în încheiere sugerăm două 
modalităţi de amplasare a terariului: afară, pe balcon 
(fig. 1) ş. în casă (fig. 2). ■ 

LEI 995 


"Analiza circuitelor cu programul SPICE" 

autor : asistent universitar VOLOSENCU CONSTANTIN | 


O CARTE CARE NU TREBUIE SA LIPSEASCĂ DIN BIBLIOTECA NICI UNUI ELECTRONIST lllll 

Cartea este editata de editura "Electronistul" si poate fi găsită incepand cu luna septembrie 1994 in librarii si la 
centrele de difuzare a presei. 


AVEŢI POSIBILITATEA DE A VA COMPLETA COLECŢIA REVISTEI "ELECTRONISTUL". 

PENTRU ACEASTA TRIMITETI UN MANDAT POŞTAL CU CONFIRMARE DE PRIMIRE PE ADRESA 

REVISTA "ELECTRONISTUL”, BUCUREŞTI OF. POŞTAL 5, CASUTA 51 (prin reprezentant Stan Sergiu), (cont 
bancar nr. 40.80.0.201.1 - B. C. R. 5). 

LA RUBRICA "Loc pentru corespondenta" MENŢIONAŢI NUMERELE REVISTELOR (din urma sau care urmeaza sa 
apara) PE CARE LE DORIŢI (din urma mai sunt disponibile numerele 13, 14, 15,16, 17, 18 si 19). 

PENTRU A ASIGURA TRIMITEREA REVISTELOR IN PLIC RECOMANDAT, EDITURA SUPORTA JUMĂTATE DIN 
CHELTUIELIL9 DE EXPEDIERE. CA URMARE DUMNEAVOASTRĂ TREBUIE SA ACHITAT! 900 LEI PENTRU FIECARE 
NUMĂR PE CARE IL COMANDAŢI. ACEST PREŢ ESTE VALABIL PANA LA APARIŢIA NUMĂRULUI 20 AL REVISTEI. 

PENTRU REVISTA "ELECTRONISTUL" NUMERELE 18, 19, 20, 21, 22, 23 (cu apariţie in 1994) ABONAMENTELE 
SE POT FACE SI LA OFICIILE POŞTALE LA NR. 5032 DIN "CATALOGUL PUBLICAŢIILOR" 

